laion/Wikipedia-Exotic huggingface dataset:
טאירה

טאירה או טיירה הנקרא גם טולומוקו (שם מדעי: Eira barbara) הוא מין גדול ממשפחת הסמוריים החי על עצים ביערות באמריקה הדרומית. הוא מין יחיד בסוגו וקרוב של הגרגרן. הטאירה חי ביערות טרופיים באמריקה הדרומית, המרכזית ובאי טרינידד. פרוותו חומה או שחורה עם כתם בהיר על החזה, אך לעיתים נולדים טיארות לבנות. אורכו עד 60 ס"מ ואורך זנבו 45 ס"מ ומשקלו מגיע עד ל-7.5 ק"ג הוא יצור מהיר הצד ביום ובלילה, היודע לטפס בזריזות בין הענפים ואף לקפוץ ביניהם ולשחות מהר. טרפו העיקרי הוא מכרסמים שונים אך גם יונקים קטנים אחרים כמו קופי הטמרין והמרמוסט, עופות, זוחלים ואף נבלות ופירות. לעיתים הם גם אוכלים דבש מכוורות בין העצים. הטאירה אינו נמצא בסכנת הכחדה, אך כמה תת-מינים קרובים לסיכון עקב כריתת יערות. Eira barbara barbara Eira barbara inserta Eira barbara madeirensis Eira barbara peruana Eira barbara poliocephala Eira barbara senex Eira barbara sinuensis מדיה וקבצים בנושא טאירה בוויקישיתוף טאירה, באתר ITIS (באנגלית) טאירה, באתר NCBI (באנגלית) טאירה, באתר Animal Diversity Web (באנגלית) טאירה, באתר האנציקלופדיה של החיים (באנגלית) טאירה, באתר GBIF (באנגלית) טאירה, באתר אנציקלופדיה בריטניקה (באנגלית) טאירה באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית
ארנסט קינג

ארנסט קינג (באנגלית: Ernest Joseph King;‏ 23 בנובמבר 1878 – 25 ביוני 1956) היה מפקד צי ארצות הברית וראש המבצעים הימיים של הצי במלחמת העולם השנייה. קינג למד באקדמיה הימית של ארצות הברית בשנים 1897–1901. בעת מלחמת ארצות הברית–ספרד שירת כצוער על הספינה "סן פרנסיסקו". לאחר סיום לימודיו שירת כקצין זוטר בספינת המפוי "איגל" ובאוניות הקרב "אילינוי", "אלבמה", "ניו המפשיר" ו"סינסינטי". ב-1914 השתתף בקרב על ורה קרוס כמפקד משחתת. במלחמת העולם הראשונה שירת במטה של תת אדמירל הנרי מיו שהיה מפקד הצי האטלנטי. על שירותו בתפקיד זה עוטר בצלב הצי. ב-1919 מונה למפקד בית הספר הקדם ימי של הצי והכין עם עמיתיו תוכנית לשינוי דרכי האימונים בצי. רוב ההמלצות נתקבלו ויושמו. בשנים 1922–1925 עבר קינג השתלמות בצוללות ופיקד על בסיס הצוללות "ניו לונדון" בקונטיקט. בינואר 1927 החל קורס טיס אותו סיים במאי. הוא מונה למפקד נושאת המטוסים "רייט" ולאחר מכן למפקד בסיס האוויר של הצי בנורפוק (וירג'יניה). ב-20 ביוני 1930 מונה למפקד נושאת המטוסים לקסינגטון. ב-1932 למד במכללה ללוחמה ימית. ב-1933–1936 עמד בראש המשרד לאווירונאוטיקה בדרגת אדמירל משנה. ב-1938 הועלה לדרגת תת אדמירל ומונה כראש להק האוויר של הצי. בפברואר 1941 התמנה למפקד השייטת האטלנטית והועלה לדרגת אדמירל. ב-30 בדצמבר 1941 מונה למפקד העליון של הצי האמריקאי. ב-18 במאי 1942 מונה גם למפקד המבצעים הימיים והיה היחידי שנשא בו בזמן בשני תפקידים אלה. במלחמה היו לו חילוקי דעות עם הבריטים בנוגע לשיטת השיירות שהם הציעו. ב-17 בנובמבר 1944 הועלה קינג לדרגת אדמירל צי (5 כוכבים). ב-15 בדצמבר 1945 פרש מהשירות בצי. בשנים 1946–1949 שימש כנשיא האגודה ההיסטורית של הצי. ב-1950 נקרא שוב כדי לשמש יועץ למזכיר הצי. נפטר ב-26 ביוני 1956 ונקבר בבית הקברות של האקדמיה הימית של ארצות הברית באנפוליס. חצי האי קינג בארץ אלזוורת' שבאנטארקטיקה נקרא על שמו של ארנסט קינג, בשל סיועו להכנת מבצע קפיצה לגובה. מדיה וקבצים בנושא ארנסט קינג בוויקישיתוף אדמירל צי ארנסט קינג, באתר naval history & heritage ארנסט קינג, באתר אנציקלופדיה בריטניקה (באנגלית) ארנסט קינג, באתר "Find a Grave" (באנגלית) חצי האי קינג באתר הסקר הגאולוגי של ארצות הברית
קמיקיים

קָמִיקִיִּים (שם מדעי: Anhimidae) היא משפחה של עופות מים שתפוצתם באמריקה הדרומית. במשפחה שלושה מינים. הקמיקיים הם עופות די גדולים יחסית לסדרת האווזאים. הם עומדים זקופים ולא שוחים אם כי יש להם קרומי שחייה. הם חיים בעיקר בערבות עשב וליד יערות. מיני הקמיקיים: סוג ומין יחיד קמיקי מקרין (Anhima cornuta) סוג קמיקי (Chauna) קמיקי מצויץ (Chauna chavaria) קמיקי הצווארון (Chauna torquata) סוג Chaunoides - נכחד קמיקי מקרין קמיקי הצווארון קמיקי מצויץ מדיה וקבצים בנושא קמיקיים בוויקישיתוף קמיקיים, באתר ITIS (באנגלית) קמיקיים, באתר NCBI (באנגלית) קמיקיים, באתר Animal Diversity Web (באנגלית) קמיקיים, באתר האנציקלופדיה של החיים (באנגלית) קמיקיים, באתר GBIF (באנגלית) קמיקיים, באתר אנציקלופדיה בריטניקה (באנגלית) מילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
דורין גויאן

דורין ניקולאיֶה גויאן (ברומנית: Dorin Nicolae Goian; נולד ב-12 בדצמבר 1980) הוא כדורגלן עבר רומני אשר שיחק בעמדת הבלם. גויאן התחיל את הקריירה שלו בפורסטה פלטיצ'ן ובשנת 1997 הצטרף לקבוצת המילואים. שנתיים לאחר מכן, הוא הצטרף לקבוצה הראשונה. בשנת 2000 הושאל לגלוריה בוזאו במדיה ערך את הופעת הבכורה שלו בליגת העל הרומנית. גויאן חזר לפורסטה לאחר שירדה לליגה השנייה. ובינואר 2002 עבר לצילאו פיאטרה ניאמץ. בעונת 2003/2004 ירד עם המועדון לליגה השנייה, ובקיץ 2004 חתם בבקאו. ב-4 במרץ 2005, גויאן חתם על חוזה לחמש שנים בסטיאווה בוקרשט. ב-15 בספטמבר 2005 הבקיע את שער הבכורה שלו במועדון בניצחון 0-3 נגד ואלרנגה. הוא הבקיע גם במשחקים נגד לאנס, האלמסטד והירנביין. הוא הבקיע בהפסד 4-2 נגד מידלסברו בחצי גמר גביע אופ"א, בסיומו הודחה סטיאווה מהמפעל. בעונת 2007/2008 הבקיע פעמיים במוקדמות ליגת האלופות נגד זגלבינה לובין ובאטה בוריסוב ועזר לקבוצתו להעפיל לשלב הבתים של המפעל. בעקבות יכולתו הטובה של גויאן, מועדונים רבים כמו שטוטגרט, בורוסיה דורטמונד, מנצ'סטר יונייטד גילו בו עניין אך בסופו של דבר נשאר בסטיאווה. ב-16 באוקטובר 2007 סטיאווה השלימה את העברתו של גויאן לאחר ששילמה עוד מיליון אירו לבקאו. ב-24 באוקטובר 2007 ענד לראשונה את סרט הקפטן במשחק נגד סביליה. ב-6 באוגוסט 2009, עבר לפלרמו תמורת 2 מיליון אירו. הוא ערך את הופעת הבכורה שלו במשחק ידידות. הוא ערך את הופעת הבכורה שלו בליגה נגד רומא. הוא שימש בעיקר כמחליף עבור צ'זארה בובו וסימון קר. בקיץ 2010 עזב קיאר את פאלרמו וגויאן תפס את מקומו, אך בגלל פציעות לא שיחק ברוב שלבי העונה וסיים אותה רק עם 22 הופעות בכל המסגרות, 16 מתוכן בליגה. בינואר 2011 הוא הבקיע את שער הבכורה שלו בפאלרמו נגד מילאן. ב-25 ביולי 2011 חתם בגלאזגו ריינג'רס. ב-30 ביולי ערך את הופעת הבכורה שלו בניצחון 0-2 נגד סנט ג'ונסטון. באוגוסט 2011 נפצע בגיד הברך ונעדר חודש וחצי מהמגרשים, וחזר ב-18 בספטמבר 2011. כעבור שלושה ימים הבקיע את שער הבכורה שלו בהפסד 3-2 נגד פלקירק בגביע הסקוטי. ביוני 2012 המועדון הכריז על פירוק וירידה לליגה השלישית וגויאן שוחרר מהמועדון. באוגוסט 2012 הושאל לספציה מהסרייה ב'. לאחר שהושאל לספציה, גויאן נשבע שיחזור לריינג'רס בעתיד. הוא ערך את הופעת הבכורה שלו בניצחון 1-2 נגד ויצ'נזה. ב-17 בנובמבר 2012 דחף את השופט במהלך ההפסד 3-2 נגד ג'ובה סטביה והורחק ל-4 משחקים. ב-23 בדצמבר 2012 גויאן הבקיע את השער הראשון שלו עבור המועדון בהפסד 3-2 נגד פדובה. ב-21 ביולי 2013 חתם לשנתיים באסטרס טריפוליס. הוא ערך את הופעת הבכורה שלו עם המועדון ב-18 באוגוסט 2013 בתיקו 3-3 בבית נגד פאס יואנינה. ב-16 בנובמבר 2005 ערך את הופעת הבכורה שלו בנבחרת רומניה במשחק ידידות נגד ניגריה. ב-7 באוקטובר 2006 הבקיע את שער הבכורה שלו בנבחרת בניצחון 1-3 נגד בלארוס. גויאן העפיל עם הנבחרת ליורו 2008 ואף לקח חלק באליפות. לזכותו של גויאן 5 שערים בנבחרת ב-52 הופעות. סטיאווה בוקרשט אליפות רומניה: 2004/2005, 2005/2006 הסופר קאפ הרומני: 2006 מדיה וקבצים בנושא דורין גויאן בוויקישיתוף דורין גויאן, באתר Transfermarkt דורין גויאן, באתר Soccerway דורין גויאן, באתר WorldFootball.net דורין גויאן, באתר National Football Teams דורין גויאן, באתר FootballDatabase.eu דורין גויאן, באתר ESPN פרופיל המאמן, באתר Transfermarkt
דמויי תרנגול

דמויי תרנגול (שם מדעי: Galloanserae) היא על-סדרה של עופות מודרניים אשר חיים על הקרקע או על המים ולא נוטים לעוף רב הזמן. זוהי הקבוצה היחידה מעופות מפותחים חסרי שיניים שאינה כלולה בקבוצה נאואווס והיא הופרדה משאר המינים החל מהקרטיקון העליון לפני 105 מיליון שנה. מינים אלה כבדים יותר בממוצע משאר העופות המפותחים חסרי השיניים ורובם מעופפים מגושמים, כשחלקם כלל לא מעופפים. בעבר היו מינים ענקיים מהקבוצה כמו הדרומורניס והגסטורניס וכן הפלאגורניס בעל מוטת הכנפיים הגדולה של 7 מטר. רבים מהם גידלו נוצות ראווה וחלקם בעלי דו-צורתיות זוויגית בולטת. בעל-סדרה זו נכללים הברווזיים, האווזים, התרנגולאים, השליווים והפניניות. חלק מהמינים מהווים עופות מחמד ונוי ידועים. סדרה גסטורניסאים (Gastornithiforms) - נכחדה משפחה דרומורניטיים (Dromornithidae) משפחה גסטורניסיים (Gastornithidae) קבוצה Pangalliformes משפחה Gallinuloididae - נכחדה משפחה Paraortygidae - נכחדה משפחה Quercymegapodiidae - נכחדה משפחה Sylviornithidae - נכחדה. בה הסילביאורניס סדרה תרנגולאים (Galliformes) משפחה הוקיים (Cracidae) משפחה דגרתיליים (Megapodiidae) משפחה פניניתיים (Numididae) משפחה שלווים אמריקניים (Odontophoridae) משפחה פסיוניים (Phasianidae) קבוצה Odontoanserae סדרה אודונטופטריגים (Odontopterygiformes) - נכחדה. קבוצה Anserimorphae משפחה Vegaviiformes? - נכחדה קבוצה Anseriformes משפחה Presbyornithidae - נכחדה. בה הפרסביאורניס. סדרה אווזאים (Anseriformes) על-משפחה Anseres משפחה קמיקיים (Anhimidae) משפחה אווזים עורבניים ( Anseranatidae) משפחה ברווזיים (Anatidae) מדיה וקבצים בנושא דמויי תרנגול בוויקישיתוף דמויי תרנגול, באתר NCBI (באנגלית) דמויי תרנגול, באתר Animal Diversity Web (באנגלית) דמויי תרנגול, באתר האנציקלופדיה של החיים (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
פיג'ו 108

פיג'ו 108 (בצרפתית: Peugeot 108) היא מכונית מיני הנמכרת על ידי יצרנית המכוניות הצרפתית פיג'ו החל מקיץ 2014. היא מחליפה את קודמתה, פיג'ו 107, נושאת דגל המכונית העירונית של פיג'ו במשך 9 שנים. כמו קודמתה, גם ה-108 החדשה היא תולדה של פרויקט משותף בין פיג'ו, סיטרואן וטויוטה לייצור שלוש מכוניות מיני עירוניות בעלות מספר מאפיינים טכניים ועיצוביים דומים. פיג'ו 108 מגיעה בשתי גרסאות: אחת עם מנוע (טויוטה) בנפח של 1.0 ליטר, המגיעה עם אפשרות לבחירת תיבת הילוכים רובוטית ו-69 כ"ס; והשנייה מנוע Pure-Tech בעל נפח של 1.2 ליטר, בעלת תיבת הילוכים ידנית בלבד ו-82 כ"ס. התאוצה מעמידה למהירות של כ-100 קמ"ש אורכת כ-14.3 שניות למכונית בעלת נפח מנוע 1.0 ליטר וכ-11 שניות לדגם בעל נפח מנוע 1.2 ליטר. צריכת הדלק (ק"מ/ליטר) היא 23 לדגם 1.0 ליטר ו-24.4 לדגם 1.2 ליטר, מספרים אלו מהווים שיפור של כ-5% בצריכת הדלק לעומת פיג'ו 107. ברמה העיצובית ממשיכה פיג'ו 108 את השפה העיצובית של פיג'ו 308, שבאה לידי ביטוי במיוחד בעיצוב חזית המכונית – פנסי הרכב הקדמיים מזכירים עיניים חתוליות ומתכתבים עם לוגו האריה של היצרנית. האבזור הפנימי כולל מסך בגודל 7 אינץ', מגביל מהירות, מערכת TPMS לניטור לחץ האוויר בצמיגים, בקרת אקלים דיגיטלית, בלוטות' מובנה, בקרת מראה (Mirror Screen) – המאפשרת שיקוף צג הטלפון הסלולרי על גבי המסך הראשי של המכונית, שש כריות אוויר, בקרות יציבות ובלימה, בלימה אוטומטית בחירום, הנעה ללא מפתח, גג בד באורך של כ-78 ס"מ (אופציונלי) ועוד. מדיה וקבצים בנושא פיג'ו 108 בוויקישיתוף אתר האינטרנט הרשמי של פיג'ו 108 אתר האינטרנט הרשמי של פיג'ו 108 (באיטלקית) פיג'ו 108, באתר אוטו פיג'ו 108, באתר פיג'ו ישראל http://adturds.co.uk/2014/07/toyota-aygo-citroen-c1-peugeot-108-advert/ Peugeot 108: The Design Story
קווין ג'טר

קווין ויין ג'טר (באנגלית - Kevin Wayne Jeter; נולד ב-26 במרץ 1950) הוא סופר מדע בדיוני אמריקאי, הידוע בסגנון הכתיבה שלו, בנושאים האפלים ובדמויות הלא סימפתיות, ובזה שטבע את המונח סטימפאנק. ק.ו. ג'טר נולד בשנת 1950 בלוס אנג'לס. למד במכללה של אוניברסיטת מדינת קליפורניה, סיים עם תואר בוגר בסוציולוגיה. תואר שני למד באוניברסיטת סן פרנסיסקו. מלבד הקריירה של סופר, הוא עסק בייעוץ, כתב תסריטים, השתתף במחקרים סוציולוגיים העוסקים בהתפשטות HIV, שירת כקצין שחרור מוקדם וכסוהר בכלא נוער. בזמן לימודיו באוניברסיטת מדינת קליפורניה, פולרטון, ג'טר הכיר את טים פאוורס וג'יימס בליילוק, ודרכם גם את פיליפ ק. דיק, אשר השפיע על התפתחות הכתיבה שלו. חלק ניכר ביצירות של ג'טר מתמקדות בטבע הסובייקטיבי של המציאות, באופן שדומה לספרי דיק. בשנת 1972 ג'טר כתב את ספרו הראשון "דר' אדר", אשר הניח את יסודות הז'אנר סייברפאנק. למרות התמיכה של פיליפ דיק, למעלה מעשר שנים הוא לא הצליח להוציאו לאור. ספרו הראשון שפורסם הוא "מחפש האור", 1975, אחר כך פורסמו "ארץ הנהון", 1976, "הלילה של מורלוק", 1979, הספר הבולט הראשון בסגנון סטימפאנק, והאכלן הנשמות, 1983. בהמשך כתב קווין הרבה רומנים עבור הסדרות מסע בין כוכבים, מלחמת הכוכבים, אומה זרה והמשך לסרט בלייד ראנר של רידלי סקוט. מדיה וקבצים בנושא קווין ג'טר בוויקישיתוף קווין ג'טר, ברשת החברתית Goodreads ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תלמה ילין

האם התכוונתם ל... תלמה ילין (בית ספר) – בית ספר תיכון לאמנויות ע"ש תלמה ילין תלמה ילין (צ'לנית) – צ'לנית ומלחינה ישראלית
אלכס ראסל

אלכסנדר "אלכס" ראסל (באנגלית: Alexander "Alex" Russell; נולד ב-11 בדצמבר 1987) הוא שחקן אוסטרלי. מוכר בשל תפקידיו בסרטים "כרוניקה בזמן אמת" ו"קארי" ובשל תפקידו בתור ג'ים סטריט בסדרה "S.W.A.T." ברשת CBS. ראסל נולד בעיר רוקהאמפטון שבמדינת קווינסלנד, צפון מזרח אוסטרליה. בנם של פרנסס ראסל, אחות במקצועה, וד"ר אנדרו ראסל, רופא מנתח. הוא למד משחק במכון הלאומי לאומנויות הדרמה (אנ') שבסידני. ראסל החל את דרכו כשחקן בשנת 2010 בסרט "Almost Kings". שנה לאחר מכן, בשנת 2011 שיחק בסרט המתח האוסטרלי "Wasted on the Young",. הוא התגלה בשנת 2012 במותחן המדע הבדיוני האמריקאי "כרוניקה בזמן אמת", בו שיחק בתפקיד המתבגר מאט גארטי, חברו של גיבור העלילה אנדרו דיטמר (דיין דיהן). בשנת 2013 שיחק ראסל בסרט האימה "קארי" המבוסס על רומן הביכורים בשם זה מאת סטיבן קינג, בתפקיד בילי נולאן, החבר של הנערה המרשעת, כריס הארגנסן. ב-2017 התחיל להופיע בסדרת הפשע והפעולה האמריקאית "S.W.A.T." ברשת הטלוויזיה CBS בתור השוטר השלישי ג'יימס "ג'ים" סטריט, שהועבר לימ"מ לוס אנג'לס ממשטרת לונג ביץ'. העונה השישית של הסדרה שודרה ב אוקטובר 2022. ראסל נשוי החל מ-2022 לשחקנית האמריקנית דיאנה הופר, איתה יצא החל מ-2015. מדיה וקבצים בנושא אלכס ראסל בוויקישיתוף אלכס ראסל, ברשת החברתית אקס (טוויטר) אלכס ראסל, ברשת החברתית אינסטגרם אלכס ראסל, במסד הנתונים הקולנועיים IMDb (באנגלית) אלכס ראסל, באתר AllMovie (באנגלית) אלכס ראסל, באתר Box Office Mojo (באנגלית) אלכס ראסל, במסד הנתונים הקולנועיים KinoPoisk (ברוסית) Kari, Alex Russell of CBS' 'SWAT': Who Is His Girlfriend? | Feeling the Vibe Magazine (באנגלית אמריקאית) Alex Russell on Instagram: "get ready for wedding spam 💍", Instagram (באנגלית)
ניקולה סטרג'ן

ניקולה סטרג'ן (באנגלית: Nicola Sturgeon; נולדה ב-17 ביולי 1970) היא פוליטיקאית סקוטית שכיהנה כשרה הראשונה של סקוטלנד (אנ') מנובמבר 2014 עד מרץ 2023, האישה הראשונה בתפקיד זה, וחברה בפרלמנט הסקוטי מאז 1999. פעילה בפוליטיקה הסקוטית מטעם ה-SNP ושימשה סגניתו של השר הראשון הקודם אלכס סלמונד מאז בחירתו ב-2007 ועד התפטרותו בעקבות כישלון ההצעה לעצמאות סקוטלנד במשאל העם של 2014. סטרג'ן היא הגדולה מבין שלוש בנותיהם של רוברט וג'ואן קר סטרג'ן. בשנת 1992 סיימה לימודי משפטים באוניברסיטת גלאזגו ועבדה כעורכת דין בגלאזגו. בשנת 1986 הצטרפה למפלגה הלאומית הסקוטית (SNP) ובשנת 1999 נבחרה לראשונה לפרלמנט הסקוטי. כיהנה כשרת צללים מטעם SNP לענייני חינוך, בריאות ומשפטים. סטרג'ן הפכה למנהיגת המפלגה הסקוטית הלאומית אחרי משאל העם על עצמאות סקוטלנד שנערך ב-2014 והיפרדות מבריטניה. באותה הצבעה רוב הסקוטים – 55% – התנגדו לעצמאות, ורק 45% מהמצביעים תמכו בהיפרדות. בבחירות לפרלמנט של בריטניה שנערכו ב-2015 הובילה את מפלגתה להישג בולט, של שליטה ב-56 מתוך 59 מחוזות הבחירה בסקוטלנד (לעומת שישה קודם לכן). ב-25 במאי 2022, סטרג'ון הפכה לשרה הראשונה של סקוטלנד בעלת הכהונה הארוכה ביותר ועלתה על השיא הקודם של קודמה, אלכס סלמונד. ביוני 2022, אמרה שיקודם משאל עם חדש בשאלת עצמאות סקוטלנד שיתקיים באוקטובר 2023. ראש ממשלת הממלכה המאוחדת, בוריס ג'ונסון, התנגד לביצוע משאל העם. בדצמבר 2022 עם בקורת שלילית, עבר בפרלמנט הסקוטי בכהונתה חוק העוסק בטרנסג'ריות אשר מקל על האנשים לשנות את מינם על בסיס הגדרה עצמית ולא רפואית והחל מגיל 16 במקום 18 עד כה. ב-15 בפברואר 2023 הודיעה על התפטרותה מתפקידה כשרה הראשונה של סקוטלנד, כמו גם מראשות המפלגה הלאומית. מדיה וקבצים בנושא ניקולה סטרג'ן בוויקישיתוף אתר האינטרנט הרשמי של ניקולה סטרג'ן (באנגלית) ניקולה סטרג'ן, ברשת החברתית פייסבוק ניקולה סטרג'ן, ברשת החברתית אקס (טוויטר) ניקולה סטרג'ן, ברשת החברתית אינסטגרם ניקולה סטרג'ן, באתר אנציקלופדיה בריטניקה (באנגלית) יניב חלילי, מורדת בממלכה, באתר ynet, 29 ביולי 2016 בצל סערת "חוק הטרנסג'נדרים": מנהיגת סקוטלנד התפטרה אחרי 8 שנים, באתר ynet, 15 בפברואר 2023 הגרדיאן, המפולת הסקוטית סחפה את מעוזי התמיכה הוותיקים של הלייבור, באתר הארץ, 8 במאי 2015 Deutsche Welle (www.dw.com), Scotland's Sturgeon proposes independence referendum in 2023 | DW | 28.06.2022, DW.COM (באנגלית בריטית) Boris Johnson Rejects Nicola Sturgeon's Call For A Second Independence Referendum, HuffPost UK, ‏2022-06-14 (באנגלית) Press, The Associated (2022-06-14). "Scotland's leader starts a campaign for a new independence vote". NPR (באנגלית). נבדק ב-2022-06-28. ערך זה הוא קצרמר בנושא פוליטיקאים ובנושא בריטים. אתם מוזמנים לתרום לוויקיפדיה ולהרחיב אותו.
מפל מרצ'יסון

מפל מרצ'יסון, הקרוי גם מפל קבלגה, הוא מפל גדול על נהר הנילוס. המפל נמצא בקטע של נילוס ויקטוריה, שמוצאו באגם ויקטוריה, במערב אוגנדה, בפארק הלאומי מרצ'יסון פולס, הקרוי על שמו. הנילוס פורץ דרך פתח ברוחב 7 מטרים בלבד בראש המפל, נשפך אל בסיס המפל בהפרש גובה של 43 מטרים, וממשיך בזרימתו מערבה אל אגם אלברט. במפל זורמים כ-300 מטרים מעוקבים של מים מדי שנייה. מגלה הארצות הבריטי סמואל בייקר, האירופי הראשון שהגיע למפל (ב-1864), קרא לו על שמו של רודריק מרצ'יסון, נשיא החברה הגאוגרפית המלכותית באותה עת. שליט אוגנדה אידי אמין שינה את השם לקָבַּלֵגָה, על שמו של אחד ממלכי בוניורו, אך השם הוחזר עם נפילת משטרו של אמין. תנינים רבים מתקהלים בבסיס המפל. מדיה וקבצים בנושא מפל מרצ'יסון בוויקישיתוף נתוני מפל מרצ'יסון, באתר World Waterfall Database (באנגלית) הפארק הלאומי "מפל מרצ'יסון" תמונות המפל וחיי הבר בסביבתו מפל מרצ'יסון, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
Sub Pop 200

התקליט Sub Pop 200 היה תקליט אוסף אשר יצא לאור בימיה הראשונים של סצנת הגראנג' בסוף שנות ה-80 של המאה ה-20. התקליט הציג שירים שונים של מבחר להקות אשר רבות מתוכן התפרסמו בתחילת שנות ה-90 ואלך, לדוגמת נירוונה, סאונדגארדן, גרין ריבר, מאדהאני והסקרימינג טריז. "Sex God Missy" - טאד "Is It Day I'm Seeing?" - The Fluid "Spank Thru" - נירוונה "Come Out Tonight" - Steven J. Bernstein "The Rose" - מאדהאני "Got No Chains" - The Walkabouts "Dead Is Dead" - Terry Lee Hale "Sub Pop Rock City" - סאונדגארדן "Hangin' Tree" - גרין ריבר "Swallow My Pride" - Fastbacks "The Outback" - Blood Circus "Zoo" - Swallow "Underground" - Chemistry Set "Gonna Find a Cave" - Girl Trouble "Split" - The Nights And Days "Big Cigar" - Cat Butt "Pajama Party in a Haunted Hive" - Beat Happening "Love or Confusion" - סקרימינג טריז - גרסת כיסוי לשירו של ג'ימי הנדריקס "Untitled" - סטיב פיסק "You Lost It" - The Thrown Ups מידע על האלבום Sub Pop 200 באתר MusicBrainz מידע על האלבום Sub Pop 200 באתר AllMusic האלבום Sub Pop 200 באתר Discogs
גביע הקונפדרציות 2001

גביע הקונפדרציות 2001 הוא טורניר ספורט אשר נערך בקוריאה הדרומית וביפן, כחלק מההכנות אל מונדיאל 2002 שנערך גם הוא במדינות אלו. הטורניר, שבו משתתפות 8 נבחרות, החל ב-30 במאי 2001 והסתיים ב-10 ביוני 2001, לאחר ניצחונה של צרפת בגמר מול יפן בתוצאה 0-1. הטורניר היווה את מהדורתו החמישית של גביע הקונפדרציות, המפגיש בין זוכות האליפויות היבשתיות, האלופה העולמית ומארחת גביע העולם. נבחרת צרפת הפכה לשנייה בהיסטוריה המחזיקה בתואר אלופת העולם (לאחר זכייתה במונדיאל 1998), אלופה יבשתית (לאחר זכייתה ביורו 2000) ומחזיקת גביע הקונפדרציות במקביל, לאחר שברזיל עשתה זאת ב-1997. אצטדיוני גביע הקונפדרציות 2001 קוריאה הדרומית   טגו אולסן סוואן אצטדיוני גביע הקונפדרציות 2001 יפן   יוקוהמה איבראקי ניאיגטה שמונה הנבחרות המשתתפות הוגרלו לשני בתים בני ארבע נבחרות כל אחד. שתי הנבחרות שיסיימו ראשונות בכל בית יעלו לשלב חצי הגמר. המנצחות של חצאי הגמר יעלו למשחק הגמר, בעוד שהמפסידות שלהם יתמודדו ביניהן על המקום השלישי. אלופה פרסים * פרסי כדור הזהב, הכסף והארד חולקו לשחקנים המצטיינים של הטורניר. פרסי נעל הזהב, הכסף והארד חולקו לכובשים המצטיינים בטורניר. המבקיעים המצטיינים * 17 שחקנים כבשו שער אחד כל אחד מדיה וקבצים בנושא גביע הקונפדרציות 2001 בוויקישיתוף אתר האינטרנט הרשמי של גביע הקונפדרציות 2001 (באנגלית)
מקסימיליאן פון וייכס

מקסימיליאן מריה יוזף קארל גבריאל, הברון וייכס שעל הגלון (בגרמנית: Maximilian Maria Joseph Karl Gabriel Lamoral Reichsfreiherr von und zu Weichs an der Glon;‏ 12 בנובמבר 1881 – 27 בספטמבר 1954) היה גנרל-פלדמרשל גרמני בזמן מלחמת העולם השנייה. וייכס נולד בדסאו, והיה בן למשפחת אצולה בווארית. ב-1900 הצטרף כצוער לחטיבת הפרשים הכבדים ה-2 בצבא בוואריה. מ-1905 שירת כשליש כללי. בין 1910 ל-1913 למד באקדמיה הצבאית במינכן, ואז הועבר למטה הכללי. את מלחמת העולם הראשונה העביר כשליש וכקצין מפקדה. ב-1920, עם הקמת הרייכסווהר, היה בין הקצינים שנותרו לשרת. ב-1923, בדרגת מיור, קיבל פיקוד על גונדת פרשים. ב-1928 נעשה למפקד חטיבה רכובה, וב-1930 קודם לראש מטה של דיוויזיה בחיל. ב-1 בנובמבר אותה שנה קודם לאוברסט. לאחר עליית הנאצים לשלטון ב-1933 קיבל דרגת גנרל מיור והוצב כמפקד דיוויזיית הפרשים ה-3 בויימאר. ב-1935 הוחל בהסבה של היחידה לדיוויזיית הפאנצר ה-1 בוורמאכט. וייכס התקדם במהירות בשנתיים הבאות, וב-12 באוקטובר מונה למפקד הקורפוס ה-13 בנירנברג. בראשית 1939 השתתף בכיבוש יתרת צ'כיה. עם פרוץ מלחמת העולם השנייה, נטל הקורפוס ה-13 חלק במערכה בפולין במסגרת הארמייה השמינית ונכנס לוורשה. באוקטובר קודם וייכס למפקד הארמייה השנייה, ובתפקיד זה השתתף במערכה על צרפת במסגרת קבוצת ארמיות A, שהבקיעה בארדנים. כגמול על שירותיו קיבל וייכס ב-29 ביוני 1940 את עיטור צלב האבירים של צלב הברזל, והועלה לדרגת גנרל-אוברסט ב-19 ביולי 1940. כמו כן השתתפה הארמייה השנייה במערכה בבלקנים. עם תחילת מבצע ברברוסה הוביל וייכס את הארמייה השנייה במסגרת קבוצת ארמיות מרכז, אך הועבר לקבוצת ארמיות דרום לצורך כיבוש קייב. לאחר מכן השתתפה הארמייה בפיקודו בקרב מוסקבה. ביולי 1942 החליף את פדור פון בוק כמפקד קבוצת ארמיות B. הוא נטל חלק בקרב סטלינגרד; קבוצת הארמיות רוסקה במבצע אורנוס. ב-1 בפברואר 1943 קודם לגנרלפלדמרשל והועבר לעתודה ביולי. שהותו שם נמשכה פחות מחודש ובאוגוסט נקרא לעמוד בראש קבוצת ארמיות F, שהוצבה בבלקנים בעיקר למטרות לוחמה בפרטיזנים. המבצע העיקרי שניהל היה פינוי הצבא הגרמני מיוון ויוגוסלביה בספטמבר-נובמבר 1944, לנוכח האיום שינותק בידי הצבא האדום. הוא שיקר לפיקוד העליון והציג את הנסיגה המחושבת כאילוץ תחת מתקפת אויב כבדה. ב-2 בפברואר 1945 הוענק לו תוספת עלי אלון לעיטור צלב האבירים של צלב הברזל, וב-25 במרץ 1945 הועבר סופית לעתודה. ב-2 במאי נשבה בידי הצבא האמריקני. לאחר שנתיים בשבי היה בין הנאשמים במשפט בני הערובה על חלקו ברצח מאות אלפי אזרחים ביוגוסלביה, אך שוחרר מסיבות בריאותיות ב-1948 בטרם הורשע. הוא פרש לטירת משפחתו ליד בון ומת שם ממחלה ב-27 בספטמבר 1954. מדיה וקבצים בנושא מקסימיליאן פון וייכס בוויקישיתוף מקסימיליאן פון וייכס באתר lexikon-der-wehrmacht (בגרמנית)
פוקוקסנטין

פוקוקסנטין (Fucoxanthin) הוא קסנתופיל השייך למשפחת הקרוטנואידים. הקרוטנואידים, הכוללים בין השאר פוקוקסנטין, בטא קרוטן, לוטאין וליקופן, הם פיגמנטים שנוכחים במזונות בעלי צבעים שונים. הפוקוקסנטין מופק מאצה חומה המשמשת מוצר מזון פופולרי ברחבי יפן ואסיה, והוא זה שנותן לאצות הללו את צבען החום-ירוק. פוקוקסנטין משמש למטרות שונות, מתוסף העוזר לירידה במשקל ועד לטיפול במחלות ממאירות. כמויות גדולות של החומר נימן למצוא באצה מסוג איזוכריזיס (עד 18.23 מיליגרם לגרם). מחקרים בעכברים שנערכו ביפן הראו שפוקוקסנטין מאיץ את שרפת השומנים בתוך תאי השומן הלבנים והופך אותם לתאי שומן חומים, ההופכים לאנרגיה במקום למצבורי שומן. לפי מחקרים אלה, הפוקוקסנטין מגביר את פעילותו של חלבון השורף מצבורי רקמות שומן לבן סביב איברי הגוף. במחקרים עלה כי פוקוקסנטין מאיץ את תהליך החמצון של חומצות שומניות ובכך משנה את המטבוליזם בגוף. עד שנת 2010 לא נערכו מחקרים בבני אדם על פוקוקסנטין, למעט מחקר אחד שהראה יעילות ספיגה נמוכה של פוקוקסנטין בגוף האדם. בשנת 2010 פורסם מחקר אחד שמצא שנשים עם מחלות כבד שצרכו פוקוקסנטין ושמן זרעי רימונים השילו 4.9 ק"ג בממוצע ממשקלן בתוך כ-4 חודשים. על מנת להראות שהפוקוקסנטין יעיל בהורדת משקל בבני אדם נדרשים מחקרים נוספים. במחקרים אחרים נבחן, בין השאר, השימוש בפוקוקסנטין ושמן זרעי רימונים והשפעתם על לחץ דם גבוה, סוכרת, הוצאת אנרגיה בזמן מנוחה, ועל אחוזי השומן בגופם של בעלי משקל עודף. כמו כן נבחנו ההשפעות האנטי-דלקתיות של החומר, הפעילות שלו נגד מחלת הסרטן והאפקטיביות שלו בהפחתת כאב. במחקרים עלה שפוקוקסנטין מאט את התחלקות תאי הסרטן, עוצר את התהליכים המחזוריים בתאי הסרטן, עוזר לאפופטוזה של תאי הסרטן ולדיכוי אנגיוגנזה. נמצא גם קשר בין צריכת פוקוקסנטין לעצירת התפשטות תאי מלנומה. בנוסף נבחנת תרומת הפוקוקסנטין בהפחתת הרעילות של תרופות שונות. אכילת אצות מסייעת בהפחתת שומן, באתר וואלה, 12 בספטמבר 2006 "Fucoxanthin from edible seaweed shows antiobesity effect through UCP1 expression in white adipose tissues" (PDF). "Fucoxanthin and its metabolite, fucoxanthinol, suppress adipocyte differentiation in 3T3-L1 cells" (PDF). "Effect of medium-chain triacylglycerols on anti-obesity effect of fucoxanthin" (PDF). Fucoxanthin, University of Michigan Health System Abidov, M.; Ramazanov, Z.; Seifulla, R.; Grachev, S. (2010). "The effects of Xanthigen in the weight management of obese premenopausal women with non-alcoholic fatty liver disease and normal liver fat". Diabetes, Obesity and Metabolism. 12: 72. doi:10.1111/j.1463-1326.2009.01132.x. "Fucoxanthin as the major antioxidant in Hijikia fusiformis, a common edible seaweed" (PDF). ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.